У Жодзіне ў чатырнаццаты раз прайшоў Рэспубліканскі конкурс эстрадных выканаўцаў “Белазаўскі акорд”. З ранняй восені ён перамясціўся на познюю. Але ўжо ў трэці раз канкурсанты (з больш як 60 прэтэндэнтаў абралі 16) спявалі ў суправаджэнні Прэзідэнцкага аркестра Рэспублікі Беларусь пад кіраўніцтвам Віктара Бабарыкіна. І ўпершыню замест прыза глядацкіх сімпатый было папярэдняе інтэрнет-галасаванне — па запісах, выкладзеных у Сеціве. Якім жа атрымаўся “ўраджай”? І ці не сапсавалі музычнае надвор’е якія-небудзь “хмары”?